ขนมแยมโรลเป็นของขึ้นชื่อของเมือง Yufuin ที่มียี่ห้อดังอย่าง B-Speak เป็น Signsture ของเมือง ความอร่อย และความที่~มักจะหมดเวลาไปหาซื้อโดยเฉพาะในช่วงเทศกาล ซึ่งเจ้าป้ายแจ้งว่า Sold Out ไซส์นี้ หรือรสนี้ หรือหมดทุกอย่างนี่แหละ ทำให้หลายๆ คนติดใจ บอกต่อ และใครไปใครมาเมืองนี้ต้องมาหาซื้อ 

  จริงๆ อย่างที่บอกว่า แยมโรล เป็นของขึ้นชื่อของเมือง จึงมีอีกหลายสิบร้าน ที่ขายขนมชนิดนี้เหมือนกัน และก็มีความอร่อยไปคนละอย่าง ความแตกต่างของรสชาตินี่แหละ ที่ทำให้ B-Speak ก็ดัง และยี่ห้ออื่นๆ อย่างยี่ห้อ Yufuin Roll Cake ก็ดังเช่นกัน หากเช็คใน Trip Advisor ความชอบสูสีทีเดียวค่ะ

  ร้าน B-Speak จะอยู่ค่อนไปทาง Floral Village หากเดินมาจากสถานีรสบัส หรือ JR ต้องเดินไปอีก 10-15 นาที แนะนำให้แวะไปซื้อก่อน แล้วค่อยเดินเล่นต่อ เค้าจะขาย 2 ขนาด เล็ก และ ใหญ่ ราคา 420 และ 1450 เยนตามลำดับ มีรสชาติ plain, chocolate ค่ะ และหากทานภายใน 3 ชั่วโมง หรือ 10 ชั่วโมง ให้บอกทางร้านไปเพราะการแพ็คห่อจะแตกต่างกันมส่วนถุงที่ให้เป็นของขวัญหรือของฝากแบบสวยๆ ซื้อเพิ่มได้ด้วยนะคะ 

   วันที่ไปนี่เป็นช่วงตรุษจีน แทบจะไม่ได้ซื้อเช่นกัน เพราะมีป้ายหน้าร้านตั้งไว้ รีบวิ่งไปดูปรากฏว่าเหลือแค่ขนาดใหญ่ ก็เลยได้ซื้อมาค่ะ รสชาติดีอย่างที่ตั้งใจและคาดหวังไว้  แม้จะกินวันถัดไปแล้ว ก็อร่อย เนื้อแป้งนุ่ม มีเท็กซ์เจอร์ของแป้งที่ละเอียด puffy ครีมนิ่มแทรกกลาง กัดไปแล้วผสมกันดีงาม!~